Batajnica je gradsko naselje na krajnjem severozapadu Beograda, koje se nalazi na teritoriji Gradske opštine Zemun. Beogradu je pripojena 1972. godine, do kada je bila selo u Sremu. Poslednjih decenija od tipičnog ravničarskog sela vojvođanskog tipa, sa pretežno poljoprivrednim stanovništvom, Batajnica je postala naselje mešovitog tipa i višestruko uvećanim stanovništvom. Prema popisu iz 2011. godine, Batajnica je imala oko 48.600 stanovnika i 450 privrednih subjekata, uglavnom privatnih.

U naselju Batajnica postoje tri škole jedna se nalazi u centru naselja i zove se "Oš Pinki",Druga škola nalazi se na batajničkom drumu nedaleko od centra i zove se "Oš Branko Radičević",a treća se nalazi sa leve strane opet Batajničkog druma i zove se "Oš Svetislav Golubović Mitraljeta".Škola Pinki je dobila ime po istoimenom ratnom heroju Bošku Palkovljeviću iz nob-a,kao i "oš Svetislav Golubović Mitraljeta",a "Oš Branko Radičević po poznatom srpskom književniku. Skolu pohadjaju deca iz batajnice busija i sangaja. Batajnica je poznata po najvećem Vojnom Aerodromu u Srbiji. Izgradnja aerodroma za potrebe Jugoslovenskog ratnog vazduhoplovstva (JRV). sad se najvise koristi za potrebe vojske srbije

Ime[uredi]

O nastanku Batajnice postoje dve legende. Po jednoj, ovo mesto je bilo močvarno i blatnjavo, pa su ga prozvali Blatajnica. Vremenom se, glasovnom promenom, slovo „l“ izgubilo, pa je ostao naziv Batajnica.

Po drugoj legendi, koja je verovatnija, sadašnje naselje osnovano je u 16. veku. Osnovao ga je mađarski grof Bataj, pa je po njemu naselje i dobilo ime.

Po jednom usmenom predanju ime Batajnica potiče od francuske reči la bataille čita se bataj, a u prevodu znači bitka. Naime Austrija je u toku 18. veka vodila velike ratove sa Bavarcima , Prusima, Francuzima i Turcima, pa se jedna od bitaka vodila i na podučju današnje Batajnice. Ako je naselje osnovano oko 1725, dakle posle doseljavanja Srba pod Arsenijem Čarnojevićem u ove krajeve, onda je ovo najverovatnija verzija imena.

Istorija[uredi]

Po nekim istoričarima, Batajnica spada u naselja iz bronzanog doba, o čemu svedoče i iskopine prema Dunavu u batajničkim poljima. Najverodostojniji podatak je da je Batajnica naseljena oko 1725. godine. U izveštaju iz 1753. godine, navodi se da je Batajnica malo selo, koje je imalo oko 90 imućnijih starešina, odnosno domaćinstava.

Po ukidanju vojne granice, u selu je osnovana zadruga koja je uvela zajednički rad meštana kojima se to veoma dopalo. Zadruga je 1912. godine imala 52 člana. Od njih je 40 odsto seljaka imalo preko deset jutara zemlje.

Naselje u sadašnjem obliku, sa omeđenim glavnim ulicama i raskrsnicom, nastalo je povratkom graničara sa dužnosti u Vojnoj krajini. Oni su u ovom mestu dobili zemlju i mogućnost da se nastane na ovom području. Posle Prvog svetskog rata, Batajnica je takođe intenzivno naseljavana bivšim vojnicima koji su dobijali zemlju u ovom području.

Mesto je rano dobilo osnovnu školu, u koju su u početku išla samo muška deca. Zgrada škole bila je u broju 7, za dva broja udaljena od stare zgrade pokrivene trskom. Škola je osnovana 1708. godine. Sadašnja zgrada je najstarija u okolini i datira iz 1875. godine. U Batajnici postoji i „Pozorište amatera Batajnice“ osnovano 1994. godine.

Početkom 19. veka selo je brojalo 157 kuća i imalo 1.366 stanovnika.

Pod-naselja[uredi]

Šangaj[uredi]

Šangaj je jedno od najbrže rastućih naselja u Batajnici. Ovo naselje je potpuno stambeno. Prostire se preko pruge i koncentrisano je duž Šangajske ulice . Proteže se ka severoistoku ka naseljima Busije i Ugrinovci (Šangajska ulica se takođe prostire do puta ka Ugrinovcima).

Crveni Barjak[uredi]

Crveni Barjak, poznatiji kao Novo naselje, je najveća pojedinačna lokalna zajednica u Batajnici sa 11.129 stanovnika prema popisu iz 2002. godine. Naselje počinje na samom ulazu u Batajnicu, gde se nalazi velika Batajnička petlja. Dalje se prostire na jug, formirajući buduću gradsku vezu između Batajnice i Zemun Polja. U naselju se nalazi i toplana.

Naselje Ekonomije[uredi]

Najstarije urbano naselje u Batajnici, izgrađeno je od strane Vojske FNRJ, još davne 1948. godine. Nalazi se na samom ulasku u Batajnicu iz pravca Zemuna.